Hobbit: Smauqun xarabalığı

Hobbit: Smauqun xarabalığı () — rejissor Piter Ceksonun çəkdiyi "Hobbit" kinotrilogiyasının ikinci hissəsi, yazıçı Con Tolkinin "Hobbit, və ya oraya və geriyə" nağıl hekayəsinin ekranlaşdırılmasıdır.

Bu film, Gözlənilməz səyahət kimi saniyədə 48 kadr sürətlə RED Epic yüksək dəqiqlikli kameralarla çəkilib48 Frames Per Second .

Məzmun
Film cadugər Qandalf və Torin Palıd-sipər arasında Bri kəndindəki "Çapan Poni" mehmanxanasında görüşü ilə başlayır.

Torin və onun dəstəsi əvvəlki filmdə baş verən hadisələrdən sonra Murdarlayan Azoq və onun orkları tərəfindən təqib edilir. Qandalf onları yaxınlıqdakı qulyabanı Beornun evinə aparır. Eyni zamanda, qnomlar, hobbit və cadugər ayı cismində Beornun özündən möcüzəvi şəkildə canlarını qurtarır. Gecə Nekromant Azoqu Dol Quldura  çağırır və ona müharibə üçün qoşun toplamaq əmri verir.  Buna görə də Azoq Torinin ovunu oğlu Bolqa tapşırır. Ertəsi gün Beornla Qandalf Bilbo və qnomlar tanış olurlar və səhər yeməyi zamanı Beorn onlara Moria orkları ilə Dol Quldurun qaranlıq qüvvələri arasında bağlanmış birlikdən danışır. Bir vaxtlar Azoqun əsiri olan qulyabanı Beorn dəstəni Qarameşə sərhədlərinə qədər aparır və burada Qandalf köhnə xarabalıqlarda Qara dildə yazılmış yazını aşkar edir. Həmin zaman Qandalf, Lorien elflərinin kraliçası Qaladrieldən telepatik mesaj alır və Qaladriel onu Nazqulların məzarını araşdırmağa çağırır. O, Torinin dəstəsinə yalnız cığırla getməyi xəbərdar edir, Bilbo isə cadugərə Qollumun mağarasında tapdığı üzük haqqında danışmağa çalışır, sonra Qandalf onları tərk edir. Meşəyə girən dəstə yoldan çıxır və çayı keçdikdən sonra nəhəng hörümçəklərin tələsinə düşür. Bilbo yeni əldə etdiyi üzüyü ilə qnomları azad edir. Daha sonra üzüyü əldən salır və üzüyünü almaq üçün canlını qəddarcasına öldürdükdən sonra onun qaranlıq təsirini anlamağa başlayır.

Daha sonra meşə elfləri-nandor başda sərhədçilərin komandiri Tauriel və şahzadə Leqolas olmaqla hörümçəklərin qalan hissəsini məhv edirlər. Elflər qnomları əsir götürürlər və Torini öz hökmdarları Tranduilin üzərinə gətirirlər. Torin, 60 il əvvəl Smauqun hücumundan sonra Tranduilin Erebor qnomlarına qarşı etinasızlığını xatırladır. Qnomları həbs edirlər. Həbsdən canını qurtaran Bilbo qnomları azad edir, boş şərab çəlləklərini istifadə edərək su axını ilə saraydan bayıra çıxırlar. Elflər qnomların dalınca düşür bu zaman Bolq və onun ork dəstəsi qnomları və elfləri pusquya salır, Kili isə Morqul oxu ilə yaralanır. Qnomlar üçtərəfli savaşda döyüşür, lakin sonda iki təqibçi dəstəsindən qaça bilirər. Taurielin gücü ilə əsir düşən orkdan Tranduil qaranlıq varlığın geri qayıtdığını və cənubda ordu topladığını öyrənir. Tauriel ayrılıb qnomlara kömək etmək qərarına gəlir. Leqolas onu izləyir. Bu vaxt Qandalf Anqmarın cadugər-kralının məqbərəsinə daxil olur. Orada o, Qonur Radaqastla görüşür.

Bilbo və qnomların dəstəsi qayıqçı Bardla sövdələşərək kontrabanda vasitəsilə Esqarota çatırlar. Torin şəhərinin burqomisterinə və əhalisinə söz verir ki Tək Dağın xəzinələrini  onlarla bölüşəcək. Sonra məlum olur ki, Bard Deyl şəhərinin sonuncu hökmdarı Girionun nəslindəndir və Smauqu öldürə biləcək sonuncu qara ox ondadı. Yaralı Kili yataqda qalmağa məcbur olur, ona Fili, Oin və Bofur qayğı göstərir, qalanlarını isə təntənəli yola salırlar. Həmin vaxt Qandalf Radaqastla Qarameşənin cənubunda, Dol Quldur qalasının xarabalıqlarına gedirlər. Radaqast kömək üçün Ledi Qaladrielin yanına gedir. Cadugər Qalasının içərisində Qandalf orklar tərəfindən əsir düşən Torinin atası II Treyni yarı dəli halda tapır, və yeddi qnomlara verilən qüvvət üzüklərin sonuncusununda əldən getdiyini öyrənir. Sehrbaz Azoqun pusqusuna düşür və Nekromantla qarşılaşır. Nekromant Treyni öldürür və sonra Qandalfı dueldə məğlub edir və məlum olur ki, Nekromant Son Müttəfiqlik Müharibəsindən sonra sağ qalmış Saurondur.

Torin və dəstəsi Tək Dağa çatırlar, Bilbo gizli girişi aşkar edir. Bilbonu Arkenston daşını tapmağa göndərirlər və o, təsadüfən Smauqu oyadır. Bilbonu tapmağa çalışarkən Smauq Torinin geri qayıtmasını bildiyini deyir. Göllü şəhərdə, Bard qnomların dağa girəcəyində nə baş verə biləcəyindən qorxaraq qara oxu  şəhərin arbaletinə çatdırmağa çalışır. Lakin onu həbs edirlər, qara oxu isə oğluna gizlətməyi tapşırır. Bolq və onun ork dəstəsi şəhərə daxil olaraq dörd qnoma hücum edirlər, lakin Tauriel və Leqolas gələrək orkların tez öhdəsindən gəlirlər. Leqolas Bolqun arxasınca yola düşür. Bu zaman Qandalf qəfəsdən  Azoq və ork ordusunun Dol Quldurdan Yalnız Dağa doğru yürüşünü çarəsizcəsinə izləyir. Yalnız Dağın mağaralarında, uzun bir təqibdən sonra Bilbo və qnomlar əjdaha Smauqun alovundan istifadə edərək kral dəmirçixanasını yenidən alovlandırırlar. Böyük qızıl heykəl yaradaraq əjdahanı ərimış qızılın içində diri-diri basdıracaqlarını umid edirlər, bu onlarda alınır, amma Smauq sağ qalır. Qəzəbli əjdaha əridilmiş qızılın arasından çıxır, Erebordan çıxır və Esqarotu məhv etmək üçün uçur. Bilbo bunu dəhşət içində izləyir və özündən "Biz nə etdik?" deyə soruşur.

Rollarda

 Rol Aktyor/Aktrisa Bilbo Beggins Martin Friman Qandalf Yan MakKellen Qaladriel Keyt Blanşett Torin Palıd-sipər Riçard Armitec Tauriel Evancelin Lilli Leqolas Orlando Blum Balin Ken Skott Bofur Ceyms Nesbitt Qloin, Gimlinin atası Piter Hamblton Dori Mark Hadlou Nori Ced Brofi Kili Eydan Törner Fili Din O'Qorman Dvalin Qrem Maktaviş Oin Con Kallen Bombur Stiven Hanter Ori Adam Braun Bifur Uilyam Körker Qonur Radaqast Silvestr Makkoy Nekromant (səsi)  Benedikt Kamberbetç Smauq (səsi)  Benedikt Kamberbetç Tranduil Li Peys Beorn Mikael Persbrandt Bard Oxatan Lyuk Evans Esqarotun burqomisteri Stiven Fray Azoq Manu Bennett Bolq Lourens Makor Bain, Bardın oğlu Con Bell Alfrid Rayan Geyc Kameo, kök yeyən adam Piter Cekson

Xarici keçidlər


 The Hobbit Blog Official blog of The Hobbit movies





İstinadlar

Kateqoriya:Orta Dünya
Kateqoriya:İntiqam haqqında ABŞ filmləri
Kateqoriya:2013-cü ilin ABŞ filmləri
Kateqoriya:ABŞ-nin sikvel filmləri
Kateqoriya:Warner Bros. filmləri
Kateqoriya:Metro-Goldwyn-Mayer filmləri